Аԥсны
Ажәабжьқәа Sputnik Аԥсны аҟны
Бжьаниа Гәдоуҭа араион аҿы Аинвестпрограммала имҩаԥысуа аусурақәа рцашьа гәеиҭеит
© Sputnik / Томас Тхайцук Инспекционная поездка Аслана Бжания в Ткуарчал
© Sputnik / Томас Тхайцук
2020-2021 шш. рызтәи Аԥсны асоциал-економикатә ҿиара ацхраара иазку Аинвестициатә программа аҳәаақәа ирҭагӡаны Гәдоуҭа араион иазку аԥарақәа реиҳарак Гәдоуҭа ақалақьи ақыҭақәеи ӡыла реиқәыршәара иазырхоуп.
ГӘДОУҬА, абҵара 10 - Sputnik. Аԥсны ахада Аслан Бжьаниа Гәдоуҭа араион 2020-2022 шш. рызтәи Аинвестициатә программа аҳәаақәа ирҭагӡаны Гәдоуҭа имҩаԥысуа аусурақәа гәеиҭеит, ахәшьара риҭеит.
Аобиектқәа реиҳарак аӡымангагақәеи ацрыҵцарҭақәеи ирыдҳәалоуп.
"Аӡымангагақәеи ацрыҵцарҭақәеи ирыдҳәалоу аобиектқәа рҿы Аинвестпрограммала ицо аусурақәа хар рымамкәа ицоит. Инагӡоу ыҟоуп, уаанӡа ишысҳәахьаз еиԥш, Аинвестпрограмма анагӡашьа сахылаԥшлои", - иҳәеит ахада.
Иара иазгәеиҭеит арҭ аусурақәа шаҟа ирласны, насгьы хаҭабзиара ҳаракыла инагӡахо аҟара ауааԥсыра рыԥсҭаазара арманшәалоит.
10 Абҵара, 16:20
"Ара хаҭала сахьаҭааз иҟоу-шыҟоу збеит, лкаақәак ҟасҵеит. Акапиталтә ргылара аусбарҭеи анардадаҩцәеи ҳрыцхраалоит, уаҳа ари азҵаарахь ҳахнымҳәларц азы, уажәазы аусқәа цәгьамкәа имҩаԥысуеит", - ҳәа азгәеиҭеит Бжьаниа.
Атәыла ахада Абӷархықә ақыҭан дыҟан, уаҟа аӡымҩангагатә цәаҳәақәа рышьҭаҵара иаҿуп, иара убас Афон ҿыцгьы днеит, уаҟагьы аӡымҩангагақәа рзеиԥш система акапиталтә ремонт ацара иаҿуп.
Афон ҿыц аӡымҩангагақәа реиҭашьақәыргылара сынтәа актәи аетап мҩаԥысуеит. Уажәазы иазгәаҭоуп ԥшь-километрак рышьҭаҵара, урҭ рахьтә ҩ-километраки 300 метраки шьҭаҵоуп", - иҳәеит Аԥсны акапиталтә ргыларазы аусбарҭа аиҳабы Ҭемыр Агрба.
10 Абҵара, 17:00